Diari Oficial de la Generalitat Valenciana


Sumari del DOGV 5896, del 19-11-2008 (2008/12618)

Judici verbal de desnonament per falta de pagament 000695/2006. Notificació de la sentència a Prospan Global Produce, SL.
-------------------------------------------------------------------------------------------------------------------------

### Dades del document

Número de DOGV
:   5896

Data del DOGV
:   19-11-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/12413


Data del document
:   29-01-2008

Organisme emissor
:   Jutjat de Primera Instància i Instrucció Número 2 de Novelda

Tipus de document
:   Edicte

Descriptors 

:   * sistema judicial

Judici verbal de desnonament per falta de pagament 000695/2006. Notificació de la sentència a Prospan Global Produce, SL. [2008/12420]  
Demandant: Flor Cid, SA. Unipersonal.  
Procurador: Francisco Serra Escolano.  
Demandat: Prospán Global Produce, SL.   
En el judici referenciat, s'ha dictat la resolució que té el text literal següent:  
«Sentència número 125/2007  
Novelda, 16 de novembre de 2007  
Juan Vicente Gambín Palacios, jutge substitut del Jutjat de Primera Instància número 2 de Novelda, ha vist estes actuacions de judici verbal de desnonament de finca rústica per falta de pagament i reclamació de quantitat, seguits davant este Jutjat amb el número 695/2006, a instància del procurador senyor Serra Escolano, en nom i representació de la mercantil Flor Cid, SA. Unipersonal, assistida dels lletrats senyors Baena del Pino i Fernández Martínez, contra la també mercantil Prospan Global Produce, SL, declarada en rebel·lia en estes actuacions.   
Dispositiva  
Que amb l'estimació de la demanda interposada pel procurador senyor Serra Escolano, en nom i representació de la mercantil Flor Cid, SA. Unipersonal, contra la també mercantil Prospan Global Produce, SL, declarada en rebel·lia, declare resolt el contracte d'arrendament que amb referència a l'immoble finca rústica denominada «Finca del Tinent», situada al terme municipal de Novelda (Alacant), en el paratge conegut com a «Alforna Baixa» o «Gaspatxo», comprén les parcel·les 109 subparcel·les C i E i la parcel·la 112 subparcel·les A, B, C, E, F i G, del polígon 27 del Cadastre de Rústica, lliga a ambdues parts i, en conseqüència, condemne la part demandada que dins del termini legal desallotge i deixe lliure i a disposició de la part actora este immoble, amb l'advertiment que si no ho fa així, es procedirà al seu llançament i a costa seua, i condemne la part demandada que pague a la part actora la quantitat de cinquanta-quatre mil nou-cents noranta-cinc euros, amb quaranta-sis cèntims (54.995,46 euros), més els interessos legals d'estes quantitats des de la data d'interposició de la demanda respecte de la quantitat inicialment reclamada i des de les seues respectives meritacions de la resta, i se li imposen expressament les costes causades en este procediment a la part demandada.  
Esta resolució es susceptible de recurs d'apel·lació davant l'Audiència Provincial en el termini de 5 dies.  
Esta és la meua sentència, que en nom de sa majestat el rei, la pronuncie, mane i firme».  
En atenció al desconeixement de l'actual domicili o residència de la part demandada, per provisió de 29 de gener de 2008 el senyor jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de sentència.  
Novelda, 29 de gener de 2008.- La secretària judicial: María José Zurrianga.